CELEX: 32013R1389
Language: lv
Date: 2013-12-16 00:00:00
Title: Padomes Regula (ES) Nr. 1389/2013 ( 2013. gada 16. decembris ), ar ko groza Padomes Regulu (ES) Nr. 1258/2012 par zvejas iespēju iedalīšanu atbilstīgi Eiropas Savienības un Madagaskaras Republikas saskaņotajam Protokolam, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē

21.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 349/24
            
         PADOMES REGULA (ES) Nr. 1389/2013
   (2013. gada 16. decembris),
   ar ko groza Padomes Regulu (ES) Nr. 1258/2012 par zvejas iespēju iedalīšanu atbilstīgi Eiropas Savienības un Madagaskaras Republikas saskaņotajam Protokolam, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2007. gada 15. novembrī ir pieņēmusi Regulu (EK) Nr. 31/2008, lai noslēgtu Partnerattiecību nolīgumu zivsaimniecības nozarē starp Eiropas Kopienu un Madagaskaras Republiku (1) (turpmāk “partnerattiecību nolīgums”).
            
         
               (2)
            
            
               Jauns protokols, ar kuru nosaka zvejas iespējas un finansiālo ieguldījumu, kas paredzēts partnerattiecību nolīgumā (turpmāk “jaunais protokols”), tiek provizoriski piemērots no 2013. gada 1. janvāra. Jaunais protokols Savienības kuģiem piešķir zvejas iespējas ūdeņos, kas attiecībā uz zveju ir Madagaskaras Republikas suverenitātē vai jurisdikcijā. To zvejas iespēju iedalījumu, kuras Savienībai piešķirtas saskaņā ar jauno protokolu, noteica ar Padomes Regulu (ES) Nr. 1258/2012 (2).
            
         
               (3)
            
            
               Partnerattiecību nolīgumā paredzētās apvienotās komisijas sanāksmē 2012. gada 26. septembrī tika izskatīts jautājums par haizivīm, kas nozvejotas saistībā ar Indijas okeāna tunzivju komisijas (IOTC) pārvaldītajām zvejniecībām, proti, par haizivīm, uz kurām attiecas IOTC rezolūcija 05/05 un kuru nozveja ir atļauta ar partnerattiecību nolīgumu. Tā nolēma, pamatojoties uz iepriekš reģistrētiem un attiecīgo zinātnisko institūtu apstiprinātiem rezultātiem attiecībā uz to kuģu nozveju 2007.–2011. gadā, kuri zvejo ar dreifējošām āķu jedām un kuriem atļauts zvejot saskaņā ar partnerattiecību nolīguma iepriekšējo protokolu, ir vienojušās, ka haizivju nozveju būtu lietderīgi ierobežot, proti, puses nolēmušas, ka no 2014. gada 1. janvāra līd 2014. gada 31. Decembrim haizivju nozveja, kura atļauta minētajiem kuģiem, gadā nevar būt lielāka par 200 tonnām; tādā veidā tiek ierobežota nozvejas slodze, kas radīta haizivju krājumiem, un ievērots IOTC zinātniskās komitejas ieteikums.
            
         
               (4)
            
            
               Ņemot vērā sarunas apvienotajā komitejā būtu jāierobežo un jānosaka haizivju nozvejas iedalījums starp dalībvalstīm attiecībā uz laikposmu, kurā tiek piemērots jaunais protokols. Tādēļ būtu jāgroza Regula (ES) Nr. 1258/2012.
            
         
               (5)
            
            
               Atbilstīgi Padomes Regulas (EK) Nr. 2371/2002 (3) 20. panta 5. punktam dalībvalstis, kuru kuģiem ir atļauts zvejot saskaņā ar Regulu (ES) Nr. 1258/2012, var apmainīties ar visām tām iedalītajām zvejas iespējām vai to daļu.
            
         
               (6)
            
            
               Šī regula būtu jāpiemēro no 2014. gada 1. janvāra,
            
         IR PIEŅĒMUSI ŠO REGULU.
   1. pants
   Regulas (ES) Nr. 1258/2012 1. pantā pievieno šādu punktu:
   
      “1.a   Zvejas iespēju apjoms attiecībā uz haizivīm, kas ar dreifējošām āķu jedām nozvejotas saistībā ar Indijas okeāna tunzivju komisijas pārvaldītajām zvejniecībām, ir 200 tonnu gadā. Šis apjoms dalībvalstīm ir iedalīts šādi:
      
                  Dalībvalsts
               
               
                  tonnas
               
            
                  Spānija
               
               
                  166
               
            
                  Portugāle
               
               
                  27
               
            
                  Francija
               
               
                  7
               
            
                  Apvienotā Karaliste
               
               
                  0
               
            
                  Kopā
               
               
                  200”
               
            
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 16. decembrī
      
         
            Padomes vārdā –
         
            priekšsēdētājs
         
         V. JUKNA
      
   
   
      (1)  OV L 331, 17.12.2007., 7. lpp.
   
      (2)  Padomes Regula (ES) Nr. 1258/2012 (2012. gada 28. novembris) par zvejas iespēju iedalīšanu atbilstīgi Eiropas Savienības un Madagaskaras Republikas saskaņotajam Protokolam, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē (OV L 361, 31.12.2012., 85. lpp.).
   
      (3)  Padomes Regula (EK) Nr. 2371/2002 (2002. gada 20.decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (OV L 358, 31.12.2002., 59. lpp.).